
הנדון: המצאת מסמכים אישים נשוא קבילתך
                                            
	


למכתבך שבנדון  להלן התייחסותנו:

1. בקשה להמצאת מסמכים הנדרשים לאיש סגל בשב"ס, הוחרגה מחוק חופש המידע, נוכח העובדה כי לאיש סגל בשב"ס קיימת הזכות לפנות בעניין זה, למח' סגל באמצעות ק. מש"א  יחידתי, ו/או  לחילופין רשאי איש סגל, להגיש בקשה בנתיבי הפיקוד, לעיון בתיק אישי בהתאם לנוהל 02-1008 העוסק ב"תיק אישי".

2. יחד עם זאת, לפנים משורת הדין, נערכה בדיקה מול  הגורם המקצועי ונמצא, לפי סעיף 14 (ב')  בפקודת הנציבות 02.27.00 העוסקת ב"קבילות סוהרים", כי המסמכים אותם ביקשת אינם מתויקים בתיק אישי, וכך נקבע באופן מפורש: "אין לתייק כל התכתבות הנוגעת לקבילות סוהרים, בתיק אישי של קובל או נקבל או סוהר נפגע, אלא אם בתום הבירור הורה נציב הקבילות לעשות כן".

3. בהתאם לאמור בסעיף 2 לעיל, היות ומדובר בהתכתבות פנימית, אשר אינה מתויקת בתיקך האישי,  אין אנו רשאים להעביר המידע  המבוקש, ואנו נאלצים לדחות בקשתך בהתאם לסעיף 9 (ב) (4) בחוק חופש המידע, תשנ"ח-1998 (להלן-החוק): "רשות ציבורית לא תמסור מידע שהוא אחד מאלה: "מידע בדבר דיונים פנימיים, תרשומות של התייעצויות פנימיות בין עובדי רשויות ציבורית, חבריהן או יועציהן, או של  דברים שנאמרו במסגרת תחקיר פנימי, וכן חוות דעת, טיוטה, עצה או המלצה, שנתנו  לצורך קבלת החלטה, למעט התייעצויות הקבועות בדין".









4. למעלה מן הצורך, נדגיש ונציין כי מבדיקה שערכנו עולה כי לפנייתך בדבר המצאת מסמכים קיבלת מענה בתאריך 21.06.20, חתום ע"י עו"ד מאיר פוקס, סגן נציבת קבילות השוטרים והסוהרים, המנמק את הסיבות והמניעים לאי המצאת המסמכים המבוקשים.

5. אנו מאחלות לך הצלחה רבה.



                 בברכה, 
(חתום במקור)
     עו"ד אילנה איבגי, ר/כ
בשם הממונה על חופש המידע

